భారతీయ సినిమాగా గుర్తింపు పొందుతున్న తెలుగు సినిమాలో తెలుగమ్మాయిలు కనిపించడం చాలా అరుదు. తెలుగు డైరెక్టర్లు మనమ్మాయిలను హీరోయిన్లుగా తీసుకోవడానికి వెనకడుగు వేస్తారు. అందుకే పక్క రాష్ట్రాల నుంచి వచ్చిన అమ్మాయిలు తెలుగులో మంచి అవకాశాలను అందిపుచ్చుకుంటారు. తెలుగులో సక్సెస్ అవుతున్న తెలుగమ్మాయిల జాబితాలో ప్రస్తుతం ఈషా రెబ్బా పేరు ప్రముఖంగా వినిపిస్తోంది. హైదరాబాద్లో పుట్టి పెరిగిన ఈ లోకల్ పిల్ల... తెలుగు సినిమాల్లో వరుస అవకాశాలను అందిపుచ్చుకుంటోంది. మోడల్గా కెరీర్ ప్రారంభించిన ఈషా ‘అంతకు ముందు ఆ తర్వాత’ చిత్రంతో సినీ జీవితాన్ని ప్రారంభించి.. బందిపోటు, అమీతుమీ తర్వాత తాజాగా సుకుమార్ నిర్మించిన ‘దర్శకుడు’ సినిమాతో ప్రేక్షకుల ముందుకు వచ్చింది.సుకుమార్ నిర్మించిన ఈ చిత్రంతో ఈషా మంచి మార్కులే అందుకుంది. తెలుగు డైరెక్టర్లు తెలుగమ్మాయిలకు అవకాశాలు ఇస్తే తామేంటో నిరూపించుకుంటామని చెబుతోంది ఈషా. ‘ఫిదా’ సినిమాలో సాయి పల్లవి అద్భుతంగా నటించిందని, ఆమె చేసిన ‘భానుమతి’ పాత్ర తనకు ఇచ్చుంటే తనూ తప్పకుండా న్యాయం చేసేదాన్నని ఈషా అంటోంది. అలాంటి మంచి పాత్రలు వస్తే సంతోషంగా చేస్తానంటోంది ఈ తెలుగు సుందరి. తెలుగమ్మాయిలకు అవకాశాలిచ్చి ప్రోత్సహించాలని డైరెక్టర్లను కోరుతోంది. ఈషా ప్రస్తుతం ‘వస్తా నీవెనుక’ సినిమాలో నటిస్తోంది.
bhaarateeya sinimaga gurtimpu pondutunna telugu cinemalo telugammaayilu kanipinchadam chala arudu. telugu directorlu manammaayilanu heroinluga teesukoovadaaniki venakadugu vestaaru. anduke pakka rashtrala nunchi vachina ammayilu telugulo manchi avakaasaalanu andipuchukuntaaru. telugulo suxes avutunna telugammaayila jaabitaalo prastutam eeshaa rebba paeru pramukhamgaa vinipistondi. hyderabadlo putti perigina ee lokal pilla... telugu cinemallo varusa avakaasaalanu andipuchukuntondi. modalga kereer praarambhinchina eeshaa ‘antaku mundu aa tarvaata’ chitramtho cinee jeevitaanni praarambhinchi.. bandipotu, ameetumee tarvaata taajaagaa sukumar nirminchina ‘darsakudu’ sinimaatho prekshakula munduku vachindi.sukumar nirminchina ee chitramtho eeshaa manchi markule andukundi. telugu directorlu telugammaayilaku avakaasaalu iste tamento niroopinchukuntaamani chebutondi eeshaa. ‘fida’ cinemalo saayi pallavi adbhutamgaa natinchindani, aame chesina ‘bhanumati’ paatra tanaku ichunte tanuu tappakunda nyaayam chesedaannani eeshaa antondi. alanti manchi paatralu vaste santoshamgaa chestanantondi ee telugu sundari. telugammaayilaku avakaasaalichi prothsahinchaalani directorlanu korutondi. eeshaa prastutam ‘vasta neevenuka’ cinemalo natistondi.